Procurorii DNA îl suspectează pe fostul prefect al judeţului Galaţi de abuz în serviciu şi de sustragere sau distrugere de înscrisuri.

În acelaşi dosar, este urmărit penal şi preşedintele Fotbal Club Municipal Dunărea Galaţi, Auraş Braşoveanu, el fiind cercetat însă în stare de libertate.

Scenariu mafiot la Galați. Un fost prefect ar fi încercat să asasineze un martor din dosarul în care era cercetat

Procurorii spun că preşedintele clubului de fotbal ar fi modificat mai multe documente emise de Administraţia Finanţelor Publice Galaţi pentru a primi bani de la stat, deşi clubul sportiv avea datorii.

Deşi există o interdicţie la acordarea finanţărilor de la bugetul de stat cluburilor sportive care figurează cu datorii la buget, fostul prefect a dat undă verde cererii de finanţare a FCM Dunărea Galaţi.